Donald Trump: Joe Biden e în guvern de 47 de ani și n-a făcut nimic | Dezbaterea finală Trump-Biden
Channel: Prodocens Media
Date: 23/10/2020

Donald Trump: | Joe Biden e în guvern de 47 de ani și n-a făcut nimic, decât în 1994, când a făcut atâta rău comunității de culoare, pe care i-a numit „super prădători” | Dezbaterea finală Trump-Biden

" Joe Biden e în guvern de 47 de ani și n-a făcut nimic, decât în 1994, când a făcut atâta rău comunității de culoare, pe care i-a numit „super prădători”. A spus-o chiar el. N-au putut trece peste asta. Legea Criminalității din 1994; „super prădători”. Nimeni n-a făcut mai multe decât mine pentru comunitatea de culoare. Cu posibila excepție a lui Abraham Lincoln. Dar, cu excepția lui nimeni n-a făcut ce am făcut eu.

Reforma din justiție, în domeniul penal. Obama și Joe n-au făcut-o și nici n-au încercat, fiindcă n-aveau șanse de reușită. Poate că ar fi vrut, dar dacă știți ce presiuni a trebuit să fac pentru trecerea acestei legi... N-a fost o imagine prea plăcută și o știu toți, inclusiv unii foarte liberali care, la două săptămâni după ce plângeau în Biroul Oval, au ajuns la concluzia că sunt un adversar periculos. 

Reforma justiției și a sistemului penitenciar. Zonele de oportunitate, cu Tim Scott, un senator extraordinar din Carolina de Sud, căruia i-a venit ideea incredibilă a zonelor de oportunitate. E unul din cele mai de succes programe, iar oamenii nu vorbesc despre el. S-au făcut investiții uimitoare, de care au beneficiat în principal comunitatea de culoare și cea hispanică. 

În fine, colegiile și universitățile tradițional de culoare. Îi iubesc pe oamenii ăștia. După trei ani tot veneau la mine și i-am întrebat de ce o fac. Nu avem finanțare. Am descoperit că erau nevoiți să ceară bani în fiecare an, fiindcă președintele Obama nu le-a acordat finanțare pe termen lung. Eu am făcut-o. Finanțare pe termen lung și le-am dat mai mult decât au cerut. Singura parte negativă a poveștii e că s-ar putea să nu ne mai vedem, fiindcă ne-am împrietenit. Ne suntem dragi unii altora. Am salvat aceste colegii și universități. "